Na temelju članka 35. stavka 1. Zakona o predškolskom odgoju i obrazovanju („Narodne novine“ broj

10/97, 107/07, 94/13, 98/19, 57/22 i 101/23) i članka 20. i 41. Statuta Dječjeg vrtića Mali medo KLASA: 601-02/23-03/10, URBROJ: 2137-25-1-23-2 od 20. lipanja 2023. (pročišćeni tekst), i članka 5. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo KLASA: 601-02/23-03/06, URBROJ: 2137-25-1-23-2 od 25. travnja 2023. godine Upravno vijeće Dječjeg vrtića Mali medo objavljuje

**POZIV
za izvanredan upis djece u Dječji vrtić Mali medo za pedagošku godinu 2024./2025.**

**Članak 1.**

Pozivaju se roditelji/skrbnici/posvojitelji (dalje u tekstu: roditelji) djece od navršene treće godine djetetova života do polaska u osnovnu školu da podnesu zahtjev za upis djeteta u Dječji vrtić Mali medo za pedagošku godinu 2024./2025.

**Članak 2.**

Zahtjevi za upis dostavljaju se Povjerenstvu za upise pisanim putem u zatvorenoj omotnici osobno ili poštom na adresu: Dječji vrtić Mali medo, Ulica Jablanova 3, 48268 Gornja Rijeka, s naznakom: Prijava za upis u Dječji vrtić Mali medo.

**Članak 3.**

Zahtjevi se podnose od **7. do 22. travnja 2025.** godine za ostvarivanje REDOVITOG 10-SATNOG PROGRAMA za djecu u dobi od navršene treće godine djetetova života do polaska u osnovnu školu.

**Članak 4.**

Za upis djeteta u program dječjeg vrtića roditelj podnosi sljedeću dokumentaciju:

* popunjeni i potpisani zahtjev za upis djeteta (obrazac dostupan na web stranici Vrtića),
* rodni list ili izvadak iz matice rođenih djeteta,
* uvjerenje o prebivalištu djeteta,
* preslike dokumenata, navedenih u obrascu zahtjeva, kojima se dokazuje neka od prednosti pri upisu iz članka 5. i članka 6. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo.

Dostavu originalne dokumentacije na uvid i potvrde o obavljenom sistematskom pregledu djeteta (pribavljenu od nadležnog liječnika), iz koje je vidljivo da dijete ispunjava zdravstvene uvjete za upis u dječji vrtić. Roditelji primljene djece obavljaju prilikom upisa djeteta, odnosno prije potpisivanja ugovora.

**Članak 5.**

Prednost pri upisu u redoviti 10-satni program ostvaruju djeca sukladno Zakonu o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) i Pravilniku o upisu djeca i ostvarivanju prava i obveza korisnika usluga u Dječjem vrtiću Mali medo KLASA: 601-02/23-03/06 URBROJ: 2137-25-1-23-2 od 25. travnja 2023. godine (u daljnjem tekstu: Pravilnik).

Osim u Pravilniku navedenih kriterija, prednost pri upisu imaju djeca roditelja koji imaju prebivalište na području Općine Gornja Rijeka te djeca oba zaposlena roditelja, a ukoliko ima slobodnih mjesta i djeca roditelja s prebivalištem na području drugih Gradova i Općina.

Sva pitanja vezana uz upis djece mogu se postaviti slanjem upita na adresu elektroničke pošte: malimedo@gornja-rijeka.hr .

**Članak 6.**

Rezultati upisa objavit će se na mrežnim stranicama Općine Gornja Rijeka [www.gornja-rijeka.hr](http://www.gornja-rijeka.hr)

Roditelj nezadovoljan rezultatom upisa može izjaviti žalbu Povjerenstvu za upise Dječjeg vrtića Mali medo u roku 15 dana od dana objave rezultata upisa. O žalbama rješava Upravno vijeće Dječjeg vrtića Mali medo u roku 15 dana od dana isteka roka za žalbu.

**Članak 7.**

Roditelj je dužan sklopiti ugovor o ostvarivanju programa u Dječjem vrtiću Mali medo u pravilu u roku od mjesec dana od dana objave rezultata upisa.

**Članak 8.**

Sudjelovanje roditelja u ukupnoj cijeni programa utvrđuje se sukladno Odluci o cijeni usluga Dječjeg vrtića

Mali medo koju je donijelo Općinsko vijeće Općine Gornja Rijeka.

KLASA: 034-03/25-01/1

URBROJ: 2137-25-1-25-8

Gornja Rijeka, 7. travnja 2025.

 Upravno vijeće Dječjeg vrtića

 Mali medo